title: Provedbena uredba Komisije (EU) 2017/777 оd 4. svibnja 2017. o pokretanju revizije Provedbene uredbe Vijeća (EU) br. 501/2013 (o proširenju konačne antidampinške pristojbe na uvoz bicikala podrijetlom iz Narodne Republike Kine na uvoz bicikala poslanih iz Indonezije, Malezije, Šri Lanke i Tunisa, bez obzira na to imaju li deklarirano podrijetlo iz Indonezije, Malezije, Šri Lanke i Tunisa ili nemaju) radi utvrđivanja mogućnosti odobravanja izuzeća od tih mjera jednom tuniskom proizvođaču izvozniku, stavljanja izvan snage antidampinške pristojbe s obzirom na uvoz od tog proizvođača izvoznika te nametanja obveze evidentiranja njegova uvoza

text:
               5.5.2017

               HR

               Službeni list Europske unije

               L 116/20

         PROVEDBENA UREDBA KOMISIJE (EU) 2017/777
   оd 4. svibnja 2017.
   o pokretanju revizije Provedbene uredbe Vijeća (EU) br. 501/2013 (o proširenju konačne antidampinške pristojbe na uvoz bicikala podrijetlom iz Narodne Republike Kine na uvoz bicikala poslanih iz Indonezije, Malezije, Šri Lanke i Tunisa, bez obzira na to imaju li deklarirano podrijetlo iz Indonezije, Malezije, Šri Lanke i Tunisa ili nemaju) radi utvrđivanja mogućnosti odobravanja izuzeća od tih mjera jednom tuniskom proizvođaču izvozniku, stavljanja izvan snage antidampinške pristojbe s obzirom na uvoz od tog proizvođača izvoznika te nametanja obveze evidentiranja njegova uvoza
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („osnovna antidampinška uredba”), a posebno njezin članak 11. stavak 4., članak 13. stavak 4. i članak 14. stavak 5.,
   nakon obavješćivanja država članica,
   budući da:
   1.   ZAHTJEV

               (1)

               Europska komisija („Komisija”) zaprimila je zahtjev za izuzeće od antidampinških mjera koje se primjenjuju na uvoz bicikala podrijetlom iz Narodne Republike Kine i proširenih na uvoz bicikala poslanih iz Indonezije, Malezije, Šri Lanke i Tunisa, bez obzira na to imaju li deklarirano podrijetlo iz Indonezije, Malezije, Šri Lanke i Tunisa ili nemaju, na temelju članka 11. stavka 4. i članka 13. stavka 4. osnovne antidampinške uredbe.

               (2)

               Zahtjev je 13. rujna 2016. predao Look Design System SA („podnositelj zahtjeva”), proizvođač izvoznik bicikala iz Tunisa („predmetna zemlja”).

         2.   PROIZVOD IZ POSTUPKA REVIZIJE

               (3)

               Proizvod iz postupka revizije jesu bicikli i ostala slična vozila (uključujući dostavne tricikle, no isključujući monocikle), bez motornog pogona, poslani iz Indonezije, Malezije, Šri Lanke i Tunisa, bez obzira na to imaju li deklarirano podrijetlo iz Indonezije, Malezije, Šri Lanke i Tunisa ili nemaju, trenutačno obuhvaćeni oznakama KN ex 8712 00 30 i ex 8712 00 70 (oznake TARIC 8712003010 i 8712007091).

         3.   POSTOJEĆE MJERE

               (4)

               Vijeće je 29. svibnja 2013. Uredbom (EU) br. 502/2013 (2) izmijenilo Provedbenu uredbu Vijeća (EU) br. 990/2011 (3) o uvođenju konačne antidampinške pristojbe na uvoz bicikala podrijetlom iz Narodne Republike Kine nakon privremene revizije na temelju članka 11. stavka 3. Uredbe Vijeća (EZ) br. 1225/2009 (4).

               (5)

               Vijeće je istog datuma Provedbenom uredbom (EU) br. 501/2013 (5) proširilo mjere za uvoz bicikala podrijetlom iz Narodne Republike Kine na uvoz bicikala poslanih iz Indonezije, Malezije, Šri Lanke i Tunisa, bez obzira na to imaju li deklarirano podrijetlo iz Indonezije, Malezije, Šri Lanke i Tunisa ili nemaju.

               (6)

               Komisija je 18.svibnja 2015. Provedbenom uredbom (EU) 2015/776 (6) proširila mjere za uvoz bicikala podrijetlom iz Narodne Republike Kine na uvoz bicikala poslanih iz Kambodže, Pakistana i Filipina, bez obzira na to imaju li deklarirano podrijetlo iz Kambodže, Pakistana i Filipina ili nemaju.

         4.   RAZLOZI ZA REVIZIJU

               (7)

               Podnositelj zahtjeva naveo je da nije povezan ni s jednim izvoznikom ili proizvođačem u predmetnoj zemlji na koje se primjenjuju antidampinške mjere za proizvod iz postupka revizije.

               (8)

               Podnositelj zahtjeva naveo je da nije izvozio proizvod iz postupka revizije u Uniju tijekom razdoblja ispitnog postupka koji je doveo do proširenih mjera, tj. od 1. rujna 2011. do 31. kolovoza 2012.

               (9)

               Osim toga, podnositelj zahtjeva naveo je da nije izbjegao postojeće mjere.

               (10)

               Napokon, podnositelj zahtjeva pružio je dokaze da je proizvod iz postupka revizije izvozio u Uniju u kolovozu 2016.

         5.   POSTUPAK

   5.1.   Pokretanje postupka

               (11)

               Komisija je ispitala raspoložive dokaze i zaključila da postoji dovoljno dokaza koji opravdavaju pokretanje ispitnog postupka u skladu s člankom 11. stavkom 4. i člankom 13. stavkom 4. osnovne antidampinške uredbe kako bi se utvrdilo može li se podnositelju zahtjeva odobriti izuzeće od proširenih mjera.
               Industrija Unije na koju se to očito odnosi obaviještena je o zahtjevu za reviziju i omogućeno joj je iznošenje primjedbi, ali nikakve primjedbe nisu zaprimljene.

         5.2.   Stavljanje izvan snage postojećih antidampinških mjera i evidentiranje uvoza

               (12)

               U skladu s člankom 11. stavkom 4. osnovne antidampinške uredbe, antidampinšku pristojbu koja je na snazi trebalo bi staviti izvan snage kad je riječ o uvozu proizvoda iz postupka revizije koji podnositelj zahtjeva proizvodi i prodaje za izvoz u Uniju.

               (13)

               Istodobno, taj bi se uvoz trebao evidentirati u skladu s člankom 14. stavkom 5. osnovne antidampinške uredbe kako bi se, u slučaju da se revizijom utvrdi da podnositelj zahtjeva izbjegava mjere, antidampinške pristojbe mogle naplatiti od datuma evidentiranja tog uvoza. U ovoj fazi ispitnog postupka nije moguće procijeniti iznos mogućih budućih obveza podnositelja zahtjeva.

         5.3.   Razdoblje ispitnog postupka revizije

               (14)

               Ispitnim postupkom obuhvaćeno je razdoblje od 1. travnja 2016. do 31. ožujka 2017. („razdoblje ispitnog postupka revizije”).

         5.4.   Podnositelj zahtjeva u ispitnom postupku

               (15)

               Kako bi dobila informacije koje smatra potrebnima za ispitni postupak, Komisija će podnositelju zahtjeva poslati upitnik. Podnositelj zahtjeva mora dostaviti ispunjeni upitnik u roku od 37 dana od datuma stupanja na snagu ove Uredbe, osim ako je određeno drukčije, u skladu s člankom 6. stavkom 2. osnovne antidampinške uredbe.

         5.5.   Ostali podnesci

               (16)

               U skladu s odredbama ove uredbe, sve se zainteresirane strane pozivaju da iznesu svoje stajalište te da dostave informacije i popratne dokaze. Osim ako je određeno drukčije, te informacije i popratni dokazi moraju se dostaviti Komisiji u roku od 37 dana od datuma stupanja na snagu ove Uredbe.

         5.6.   Mogućnost saslušanja pred ispitnim službama Komisije

               (17)

               Sve zainteresirane strane mogu zatražiti saslušanje pred ispitnim službama Komisije. Svi zahtjevi za saslušanje moraju se podnijeti u pisanom obliku i moraju sadržavati razloge zašto ih se podnosi. Zahtjev za saslušanje o pitanjima povezanima s pokretanjem ispitnog postupka mora se podnijeti u roku od 15 dana od datuma stupanja na snagu ove Uredbe. Nakon toga zahtjev za saslušanje mora se podnijeti u rokovima koje je u svojoj komunikaciji sa strankama odredila Komisija.

         5.7.   Upute za dostavu podnesaka i ispunjenih upitnika te korespondenciju

               (18)

               Informacije dostavljene Komisiji u svrhu ispitnih postupaka trgovinske zaštite ne smiju podlijegati autorskim pravima. Zainteresirane strane, prije nego što Komisiji dostave informacije i/ili podatke koji podliježu autorskim pravima treće strane, moraju zatražiti posebno dopuštenje od nositelja autorskih prava kojim se Komisiji izričito dopušta a) upotreba informacija i podataka u svrhu ovog postupka trgovinske zaštite i b) pružanje informacija i/ili podataka zainteresiranim stranama u ovom ispitnom postupku u obliku kojim im se omogućuje ostvarivanje prava na obranu.

               (19)

               Svi podnesci, uključujući informacije koje se traže u ovoj Uredbi, ispunjeni upitnici i korespondencija zainteresiranih strana za koje se zahtijeva povjerljivo postupanje trebali bi nositi oznaku „Limited” (7) („Ograničeno”).

               (20)

               Zainteresirane strane koje dostavljaju informacije s oznakom „Limited” dužne su na temelju članka 19. stavka 2. osnovne antidampinške uredbe dostaviti sažetke tih informacija u verziji koja nije povjerljiva s oznakom „For inspection by interested parties” („Na pregled zainteresiranim stranama”). Sažeci trebaju biti dovoljno detaljni da se može razumjeti bit informacija koje su dostavljene kao povjerljive. Ako zainteresirana strana koja dostavlja povjerljive informacije ne dostavi sažetak u verziji koja nije povjerljiva, u traženom obliku i tražene razine kvalitete, te se informacije ne moraju uzeti u obzir.

               (21)

               Zainteresirane strane pozivaju se da sve podneske i zahtjeve, uključujući skenirane punomoći i potvrde, dostavljaju e-poštom, osim opsežnih odgovora koji bi se trebali dostaviti na CD-ROM-u ili DVD-u osobno ili preporučenom poštom. Ako se koriste elektroničkom poštom, zainteresirane strane izražavaju svoju suglasnost s pravilima koja se primjenjuju na elektroničke podneske iz dokumenta „KORESPONDENCIJA S EUROPSKOM KOMISIJOM U PREDMETIMA TRGOVINSKE ZAŠTITE” objavljenog na web-mjestu Glavne uprave za trgovinu: http://trade.ec.europa.eu/doclib/docs/2011/june/tradoc_148003.pdf. Zainteresirane strane moraju navesti svoje ime, adresu, broj telefona i valjanu adresu e-pošte te osigurati da je dostavljena adresa e-pošte ispravna službena poslovna adresa e-pošte koja se svakodnevno provjerava. Nakon što primi podatke za kontakt, Komisija će sa zainteresiranim stranama komunicirati isključivo e-poštom, osim ako one izričito zatraže da sve dokumente Komisije primaju nekim drugim sredstvom komunikacije ili ako vrsta dokumenta zahtijeva slanje preporučenom poštom. Dodatna pravila i informacije o korespondenciji s Komisijom, uključujući načela koja se primjenjuju na podneske poslane e-poštom, zainteresirane strane mogu pronaći u prethodno navedenim uputama za komunikaciju sa zainteresiranim stranama.
               Adresa Komisije za korespondenciju:

                           European Commission

                           Directorate-General for Trade

                           Directorate H

                           Office: CHAR 04/039

                           1049 Bruxelles/Brussel

                           BELGIQUE/BELGIË

                           E-pošta: TRADE-R662-BICYCLES-CIR@ec.europa.eu

         6.   NESURADNJA

               (22)

               Ako zainteresirana strana odbije odobriti pristup potrebnim informacijama ili ih ne dostavi u roku ili ako znatno ometa ispitni postupak, nalazi, bili pozitivni ili negativni, mogu se donijeti na temelju raspoloživih informacija u skladu s člankom 18. osnovne antidampinške uredbe.

               (23)

               Ako se utvrdi da je zainteresirana strana dostavila lažne ili obmanjujuće informacije, te se informacije mogu ne uzeti u obzir i mogu se upotrijebiti raspoloživi podaci.

               (24)

               Ako zainteresirana strana ne surađuje ili surađuje samo djelomično te se stoga nalazi temelje na raspoloživim podacima u skladu s člankom 18. osnovne antidampinške uredbe, ishod za tu stranu može biti manje povoljan nego što bi bio da je surađivala.

               (25)

               Izostanak dostave odgovora u elektroničkom obliku ne smatra se nesuradnjom, uz uvjet da zainteresirana strana dokaže da bi dostavljanje odgovora u traženom obliku dovelo do nepotrebnog dodatnog opterećenja ili neopravdanog dodatnog troška. Zainteresirana strana trebala bi odmah kontaktirati s Komisijom.

         7.   SLUŽBENIK ZA SASLUŠANJE

               (26)

               Zainteresirane strane mogu zatražiti intervenciju službenika za saslušanje u trgovinskim postupcima. Službenik za saslušanje veza je između zainteresiranih strana i ispitnih službi Komisije. Službenik za saslušanje ispituje zahtjeve za pristup dokumentaciji predmeta, sporove u vezi s povjerljivošću dokumenata, zahtjeve za produljenje rokova i zahtjeve trećih osoba za saslušanje. Službenik za saslušanje može organizirati saslušanje s pojedinačnom zainteresiranom stranom i posredovati kako bi osigurao da zainteresirane strane u potpunosti ostvaruju svoja prava na obranu. Službenik za saslušanje uključenim stranama pruža mogućnost da sudjeluju u zajedničkom saslušanju kako bi se mogla iznijeti različita stajališta i izložiti protuargumenti.

               (27)

               Zahtjev za saslušanje pred službenikom za saslušanje trebao bi se podnositi u pisanom obliku i trebao bi sadržavati razloge zašto ga se podnosi. Zahtjev za saslušanje o pitanjima povezanima s početnom fazom ispitnog postupka mora se podnijeti u roku od 15 dana od datuma stupanja na snagu ove uredbe. Nakon toga zahtjev za saslušanje mora se podnijeti u rokovima koje je u svojoj komunikaciji sa strankama odredila Komisija.

               (28)

               Dodatne informacije i podatke za kontakt zainteresirane strane mogu pronaći na internetskim stranicama službenika za saslušanje na web-mjestu Glavne uprave za trgovinu: http://ec.europa.eu/trade/trade-policy-and-you/contacts/hearing-officer/.

         8.   VREMENSKI OKVIR ISPITNOG POSTUPKA

               (29)

               Ispitni postupak okončat će se, na temelju članka 11. stavka 5. osnovne antidampinške uredbe, u roku od devet mjeseci od datuma stupanja na snagu ove Uredbe.

         9.   OBRADA OSOBNIH PODATAKA

               (30)

               Osobni podaci prikupljeni u ovom ispitnom postupku obrađivat će se u skladu s Uredbom (EZ) br. 45/2001 (8) Europskog parlamenta i Vijeća.

         DONIJELA JE OVU UREDBU:
   Članak 1.
   Pokreće se revizija Provedbene uredbe (EU) br. 501/2013 na temelju članka 11. stavka 4. i članka 13. stavka 4. Uredbe (EU) 2016/1036 radi utvrđivanja toga bi li uvoz bicikala i ostalih sličnih vozila (uključujući dostavne tricikle, no isključujući monocikle), bez motornog pogona, poslanih iz Indonezije, Malezije, Šri Lanke i Tunisa, bez obzira na to imaju li deklarirano podrijetlo iz Indonezije, Malezije, Šri Lanke i Tunisa ili nemaju, trenutačno obuhvaćenih oznakama KN ex 8712 00 30 i ex 8712 00 70 (oznake TARIC 8712003010 i 8712007091), koje je proizveo Look Design System S.A. (dodatna oznaka TARIC C206), trebao podlijegati antidampinškim mjerama uvedenima Provedbenom uredbom (EU) br. 501/2013.
   Članak 2.
   Antidampinška pristojba uvedena Provedbenom uredbom Vijeća (EU) br. 501/2013 stavlja se izvan snage u odnosu na uvoz iz članka 1. ove Uredbe.
   Članak 3.
   Carinska tijela, na temelju članka 14. stavka 5. Uredbe (EU) 2016/1036, poduzimaju odgovarajuće mjere radi evidentiranja uvoza u Uniju iz članka 1. ove Uredbe.
   Evidentiranje istječe devet mjeseci od dana stupanja na snagu ove Uredbe.
   Članak 4.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. svibnja 2017.

            Za Komisiju

            Predsjednik

         Jean-Claude JUNCKER

      (1)  SL L 176, 30.6.2016., str. 21.

      (2)  Uredba Vijeća (EU) br. 502/2013 od 29. svibnja 2013. o izmjeni Provedbene uredbe (EU) br. 990/2011 o uvođenju konačne antidampinške pristojbe na uvoz bicikala podrijetlom iz Narodne Republike Kine nakon parcijalne privremene revizije prema članku 11. stavku 3. Uredbe (EZ) br. 1225/2009 (SL L 153, 5.6.2013., str. 17.).

      (3)  Provedbena uredba Vijeća (EU) br. 990/2011 od 3. listopada 2011. o uvođenju konačne antidampinške pristojbe na uvoz bicikala podrijetlom iz Narodne Republike Kine nakon revizije nakon isteka mjera prema članku 11. stavku 2. Uredbe (EZ) br. 1225/2009 (SL L 261, 6.10.2011., str. 2.).

      (4)  Uredba Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske unije (SL L 343, 22.12.2009., str. 51.).

      (5)  Provedbena uredba Vijeća (EU) br. 501/2013 od 29. svibnja 2013. o proširenju konačne antidampinške pristojbe uvedene Provedbenom uredbom (EU) br. 990/2011 na uvoz bicikala podrijetlom iz Narodne Republike Kine na uvoz bicikala poslanih iz Indonezije, Malezije, Šri Lanke i Tunisa, bez obzira na to imaju li deklarirano podrijetlo iz Indonezije, Malezije, Šri Lanke i Tunisa ili nemaju (SL L 153, 5.6.2013., str. 1.).

      (6)  Provedbena uredba Komisije (EU) 2015/776 оd 18. svibnja 2015. o proširenju konačne antidampinške pristojbe uvedene Uredbom Vijeća (EU) br. 502/2013 na uvoz bicikala podrijetlom iz Narodne Republike Kine na uvoz bicikala poslanih iz Kambodže, Pakistana i s Filipina, bez obzira na to imaju li deklarirano podrijetlo iz Kambodže, Pakistana i s Filipina ili nemaju (SL L 122, 19.5.2015., str. 4.).

      (7)  Dokument s oznakom „Limited” („Ograničeno”) dokument je koji se smatra povjerljivim na temelju članka 19. Uredbe (EU) 2016/1036 i članka 6. Sporazuma WTO-a o provedbi članka VI. GATT-a iz 1994. (Sporazum o antidampingu). Smatra se i zaštićenim dokumentom na temelju članka 4. Uredbe (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, 31.5.2001., str. 43.).

      (8)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).


title: Provedbena uredba Komisije (EU) 2016/1806 оd 29. rujna 2016. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Dehesa de Extremadura (ZOI)]

text:
               13.10.2016

               HR

               Službeni list Europske unije

               L 276/3

         PROVEDBENA UREDBA KOMISIJE (EU) 2016/1806
   оd 29. rujna 2016.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Dehesa de Extremadura (ZOI)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Španjolske za odobrenje izmjene specifikacije za zaštićenu oznaku izvornosti „Dehesa de Extremadura”, registriranu u skladu s Uredbom Komisije (EZ) br. 1107/96 (2).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije
                   (3).

               (3)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije povezana s nazivom „Dehesa de Extremadura” (ZOI).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. rujna 2016.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  Uredba Komisije (EZ) br. 1107/96 od 12. lipnja 1996. o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 (SL L 148, 21.6.1996., str. 1.).

      (3)  SL C 207, 10.6.2016., str. 17.


title: Provedbena uredba Komisije (EU) 2017/1350 оd 19. srpnja 2017. o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 1. do 7. srpnja 2017. u okviru carinskih kvota koje su Uredbom (EZ) br. 341/2007 otvorene za češnjak

text:
                  20.7.2017

                  HR

                  Službeni list Europske unije

                  L 188/9

            PROVEDBENA UREDBA KOMISIJE (EU) 2017/1350
      оd 19. srpnja 2017.
      o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 1. do 7. srpnja 2017. u okviru carinskih kvota koje su Uredbom (EZ) br. 341/2007 otvorene za češnjak
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188. stavke 1. i 3.,
      budući da:

                  (1)

                  Uredbom Komisije (EZ) br. 341/2007 (2) otvorene su godišnje carinske kvote za uvoz češnjaka.

                  (2)

                  Količine obuhvaćene zahtjevima za uvozne dozvole „A” podnesenima tijekom prvih sedam kalendarskih dana mjeseca srpnja 2017. za podrazdoblje od 1. rujna 2017. do 30. studenoga 2017. za neke kvote premašuju raspoložive količine. Stoga je potrebno odrediti u kojoj se mjeri mogu izdavati uvozne dozvole „A” tako da se odredi koeficijent dodjele koji će se primjenjivati na zatražene količine, izračunan u skladu s člankom 7. stavkom 2. Uredbe Komisije (EZ) br. 1301/2006 (3).

                  (3)

                  Kako bi se osigurala učinkovitost mjere, ova bi Uredba trebala stupiti na snagu na dan objave u Službenom listu Europske unije,

            DONIJELA JE OVU UREDBU:
      Članak 1.
      Količine obuhvaćene zahtjevima za uvozne dozvole „A” podnesenima u skladu s Uredbom (EZ) br. 341/2007 za podrazdoblje od 1. rujna 2017. do 30. studenoga 2017. množe se s koeficijentom dodjele iz Priloga ovoj Uredbi.
      Članak 2.
      Ova Uredba stupa na snagu na dan objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 19. srpnja 2017.

               Za Komisiju,

               u ime predsjednika,

            Jerzy PLEWA

               Glavni direktor

               Glavna uprava za poljoprivredu i ruralni razvoj

         (1)  SL L 347, 20.12.2013., str. 671.

         (2)  Uredba Komisije (EZ) br. 341/2007 od 29. ožujka 2007. o otvaranju i predviđanju upravljanja carinskim kvotama te uvođenju sustava uvoznih dozvola i potvrda o podrijetlu za češnjak i druge poljoprivredne proizvode uvezene iz trećih zemalja (SL L 90, 30.3.2007., str. 12.).

         (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).

         PRILOG

                     Podrijetlo

                     Redni br.

                     Koeficijent dodjele – zahtjevi podneseni za podrazdoblje od 1.9.2017. do 30.11.2017.
                     (%)

                     Kina

                                 —

                                 Tradicionalni uvoznici

                     09.4105

                     —

                                 —

                                 Novi uvoznici

                     09.4100

                     0,500834

                     Ostale treće zemlje

                                 —

                                 Tradicionalni uvoznici

                     09.4106

                     —

                                 —

                                 Novi uvoznici

                     09.4102

                     —


title: Provedbena uredba Komisije (EU) br. 1056/2013 оd 29. listopada 2013. o izmjeni Priloga Uredbi (EU) br. 37/2010 o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla, s obzirom na tvar neomicin  Tekst značajan za EGP

text:
               30.10.2013

               HR

               Službeni list Europske unije

               L 288/60

         PROVEDBENA UREDBA KOMISIJE (EU) br. 1056/2013
   оd 29. listopada 2013.
   o izmjeni Priloga Uredbi (EU) br. 37/2010 o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla, s obzirom na tvar neomicin
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. u vezi s člankom 17.,
   uzimajući u obzir mišljenje Europske agencije za lijekove koje je izdao Odbor za veterinarsko-medicinske proizvode,
   budući da:

               (1)

               Najveća dopuštena količina rezidua (NDK) farmakološki djelatnih tvari namijenjenih primjeni u Uniji u veterinarsko-medicinskim proizvodima kod životinja koje se koriste za proizvodnju hrane ili u biocidnim pripravcima koji se koriste u uzgoju životinja utvrđena je Uredbom (EZ) br. 470/2009.

               (2)

               Farmakološki djelatne tvari i njihova klasifikacija s obzirom na najveće dopuštene količine rezidua u hrani životinjskog podrijetla utvrđene su u Prilogu Uredbi Komisije (EU) br. 37/2010 (2).

               (3)

               Neomicin je trenutačno uvršten u tablicu 1. Priloga Uredbi (EU) br. 37/2010 kao dopuštena tvar za sve vrste životinja koje se koriste za proizvodnju hrane, a primjenjuje se na mišiće, masno tkivo, jetru, bubrege, mlijeko i jaja.

               (4)

               Europskoj agenciji za lijekove podnesen je zahtjev za izmjenu postojećeg unosa za neomicin.

               (5)

               Odbor za veterinarsko-medicinske proizvode ocijenio je dodatne podatke koji su dostavljeni o neomicinu. Na temelju toga, Odbor preporučuje izmjenu trenutačnih najvećih dopuštenih količina rezidua za neomicin.

               (6)

               U skladu s člankom 5. Uredbe (EZ) br. 470/2009, Europska agencija za lijekove razmatra mogućnost korištenja utvrđene najveće dopuštene količine rezidua za farmakološki djelatnu tvar u određenoj hrani za drugu hranu dobivenu od iste vrste životinja, ili utvrđenu najveću dopuštenu količinu rezidua za farmakološki djelatnu tvar u jednoj ili više vrsta životinja za drugu vrstu životinja.

               (7)

               Odbor za veterinarsko-medicinske proizvode preporučio je utvrđivanje revidirane najveće dopuštene količine za neomicin za goveda koja bi se primjenjivala na bubrege i jetru te ekstrapolaciju revidiranih najvećih dopuštenih količina za neomicin sa stoke na sve vrste životinja koje se koriste za proizvodnju hrane.

               (8)

               Uredbu (EU) br. 37/2010 stoga treba na odgovarajući način izmijeniti.

               (9)

               Primjereno je odrediti razuman rok u kojem će dionici poduzeti mjere koje bi mogle biti potrebne za usklađivanje s novom najvećom dopuštenom količinom.

               (10)

               Mjere predviđene ovom Uredbom u skladu su s mišljenjem Stalnog odbora za veterinarsko-medicinske proizvode,

         DONIJELA JE OVU UREDBU:
   Članak 1.
   Prilog Uredbi (EU) br. 37/2010 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 30. prosinca 2013.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. listopada 2013.

            Za Komisiju

            Predsjednik

         José Manuel BARROSO

      (1)  SL L 152, 16.6.2009., str. 11.

      (2)  SL L 15, 20.1.2010., str. 1.

      PRILOG
      Unos za tvar neomicin u tablici 1. Priloga Uredbi (EU) br. 37/2010 zamjenjuje se sljedećim unosom:

                     Farmakološki djelatna tvar

                     Marker rezidua

                     Vrsta životinje

                     NDK

                     Ciljno tkivo

                     Ostale odredbe (u skladu s člankom 14. stavkom 7. Uredbe (EZ) br. 470/2009)

                     Terapijska klasifikacija

                     „Neomicin (uključujući framicetin)

                     neomicin B

                     sve vrste životinja koje se koriste za proizvodnju hrane

                     500 μg/kg

                     mišić

                     Kod riba se NDK za mišić odnosi na ‚mišić i kožu u prirodnom omjeru’.
                     NDK za masno tkivo, jetra i bubreg ne primjenjuju se na ribe.
                     Kod svinja i peradi NDK za masno tkivo odnosi se na ‚kožu i masno tkivo u prirodnom omjeru’.

                     protuupalne tvari/antibiotici”

                     500 μg/kg

                     masno tkivo

                     5 500 μg/kg

                     jetra

                     9 000 μg/kg

                     bubreg

                     1 500 μg/kg

                     mlijeko

                     500 μg/kg

                     jaja


title: Provedbena uredba Komisije (EU) br. 146/2012 od 16. veljače 2012. o razvrstavanju određene robe u kombiniranu nomenklaturu

text:
               02/Sv. 018

               HR

               Službeni list Europske unije

               307

         32012R0146

               L 048/5

               SLUŽBENI LIST EUROPSKE UNIJE

               16.02.2012.

      PROVEDBENA UREDBA KOMISIJE (EU) br. 146/2012
   od 16. veljače 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.

               (3)

               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.

               (4)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. veljače 2012.

            Za Komisiju, u ime predsjednika,

         Algirdas ŠEMETA

            Član Komisije

      (1)  SL L 256, 7.9.1987., str. 1.
   PRILOG

               Naziv robe

               Razvrstavanje
               (oznaka KN)

               Razlozi

               (1)

               (2)

               (3)

               Uređaj u jednom kućištu s dimenzijama od oko 42 × 25 × 6 cm, koji se sastoji od sljedećih dijelova:

                           —

                           dva mikroprocesora, od kojih je jedan ima isključivu primjenu u čitaču Blu-ray,

                           —

                           dvojnog digitalnog prijamnika DVB-S/DVB-T,

                           —

                           ugrađenog tvrdog diska od 250 GB,

                           —

                           čitača Blu-ray 2D i 3D,

                           —

                           čitača kartice SD i

                           —

                           čitača „pametne kartice” za uvjetni pristup davatelju usluge.

                     Uređaj je opremljen sljedećim sučeljima:

                           —

                           dvama ulazima za antene,

                           —

                           priključkom Ethernet (RJ-45),

                           —

                           priključkom USB,

                           —

                           priključkom HDMI,

                           —

                           priključkom SCART,

                           —

                           dvama priključcima RCA za audio izlaz i

                           —

                           jednim priključkom S/PDIF (optički digitalni audio izlaz).

                     Nakon predočenja, uređaj je sposoban za primanje i dekodiranje digitalnih televizijskih signala (oba slobodna kanala i programi davatelja usluga). Također je sposoban za spajanje na internet putem sučelja Ethernet.
               Uređaj je sposoban za primanje i dekodiranje audio/video datoteka od:

                           —

                           uređaja za automatsku obradu podataka putem tzv. „kućnog pristupnika” i

                           —

                           vanjskih medija preko sučelja USB, (kao što su tvrdi disk ili USB memorija, video uređaji za snimanje, digitalni fotoaparati, videokamere), ili putem čitača za karticu SD.

                     Uređaj je sposoban za snimanje i reprodukciju primljenih digitalnih televizijskih signala te svih video datoteka primljenih pomoću čitača SD kartice ili sučelja USB.
               Uređaj reproducira datoteke vanjskih medija kao što su DVD, Blu-ray 2D i 3D i CD putem ugrađenog Blu-ray čitača.

               8521 90 00

               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature, napomenom 3. uz odjeljak XVI. i tekstom oznaka KN 8521 i 8521 90 00.
               Uređaj je složen stroj sposoban za obavljanje funkcija iz oba tarifna broja 8521 i 8528.
               S obzirom na njegove osobine, odnosno prisutnost uređaja za video reprodukciju pod tarifnim brojem 8521, (u ovom slučaju čitača Blu-ray), i mogućnost snimanja video signala i datoteka iz niza izvora, (uključujući, između ostalog, video uređaje za snimanje, digitalne fotoaparate, videokamere), neovisno o priključenju na davatelja usluga, uređaj nije televizijski prijamnik, koji uključuje aparat za snimanje ili reprodukciju slike i ne zadržava temeljno obilježje takozvane „upravljačke kutije za televiziju s komunikacijskom funkcijom”.
               Uređaj ima glavnu funkciju aparata za snimanje ili reprodukciju slike koji sadrži videoprijamnik u smislu napomene 3. uz odjeljak XVI.
               Uređaj se, stoga, razvrstava pod oznaku KN 8521 90 00 kao drugi aparat za snimanje ili reprodukciju slike koji sadrži videoprijamnik.


title: Provedbena uredba Komisije (EU) br. 1303/2011 od 9. prosinca 2011. o razvrstavanju određene robe u kombiniranu nomenklaturu

text:
               02/Sv. 018

               HR

               Službeni list Europske unije

               187

         32011R1303

               L 330/17

               SLUŽBENI LIST EUROPSKE UNIJE

               09.12.2011.

      PROVEDBENA UREDBA KOMISIJE (EU) br. 1303/2011
   od 9. prosinca 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.

               (2)

               Uredbom (EEZ) br 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.

               (3)

               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.

               (4)

               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.

               (5)

               Odbor za Carinski zakonik nije donio mišljenje u roku koji je odredio njegov Predsjednik,

         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2.
   Članak 2.
   Obavezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe Vijeća (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. prosinca 2011.

            Za Komisiju, u ime predsjednika,

         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  SL L 302, 19.10.1992., str. 1.
   PRILOG

               Naziv robe

               Razvrstavanje
               (oznaka KN)

               Razlozi

               (1)

               (2)

               (3)

               Gel pripremljen za ublažavanje boli koji sadrži sljedeće sastojke:

                           —

                           izopropil alkohol

                           —

                           vodu

                           —

                           biljni ekstrakt (Ilex paraguariensis)

                           —

                           polimere akrilne kiseline (karbomer)

                           —

                           trietanolamin

                           —

                           mentol

                           —

                           kamfor

                           —

                           silicijev dioksid

                           —

                           metilparaben

                           —

                           glicerin

                           —

                           pripilen glikol

                           —

                           tartrazin (E)

                           —

                           briljantnoplavu FCF (E133)

                     Maseni udio sastojaka nije naveden na ambalaži proizvoda.
               Na ambalaži je navedeno da se proizvod koristi za privremeno olakšavanje manjih bolova i boli u mišićima i zglobovima povezanih s artritisom, boli u leđima, kod opterećenja i uganućima.

               3824 90 97

               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature, dodatnom napomenom 1. uz poglavlje 30. i tekstom oznaka KN 3824, 3824 90 i 3824 90 97.
               Proizvod se ne koristi u terapijske svrhe, budući da ne liječi bolesti ili bolove, niti u profilaktične svrhe, budući da ne brani i ne štiti od bolesti ili bolova. Osim toga, proizvod ne ispunjava zahtjeve dodatne napomene 1. uz poglavlju 30. Stoga se isključuje razvrstavanje pod tarifnim brojem 3004 kao lijek.
               Proizvod se ne smatra proizvodom za uljepšavanje ili šminkanje budući da se ne koristi za njegu kože. Iako proizvod hladi mjesta na koži na koja se nanosi, on zapravo ne tretira kožu ni na koji način. Stoga se isključuje razvrstavanje pod tarifnim brojem 3304.
               Proizvod se, stoga, razvrstava pod tarifnu oznaku KN 3824 90 97 kao drugi kemijski proizvodi ili pripravci kemijske ili srodnih industrija nespomenuti i neuključeni drugdje.


title: Provedbena uredba Komisije (EU) 2017/463 оd 16. ožujka 2017. o određivanju količina koje je potrebno dodati količini utvrđenoj za podrazdoblje od 1. srpnja do 30. rujna 2017. u okviru carinskih kvota koje su Uredbom (EZ) br. 1384/2007 otvorene za meso peradi podrijetlom iz Izraela

text:
               17.3.2017

               HR

               Službeni list Europske unije

               L 72/68

         PROVEDBENA UREDBA KOMISIJE (EU) 2017/463
   оd 16. ožujka 2017.
   o određivanju količina koje je potrebno dodati količini utvrđenoj za podrazdoblje od 1. srpnja do 30. rujna 2017. u okviru carinskih kvota koje su Uredbom (EZ) br. 1384/2007 otvorene za meso peradi podrijetlom iz Izraela
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188. stavke 2. i 3.,
   budući da:

               (1)

               Uredbom Komisije (EZ) br. 1384/2007 (2) otvorene su godišnje carinske kvote za uvoz proizvoda iz sektora mesa peradi podrijetlom iz Izraela.

               (2)

               Količine obuhvaćene zahtjevima za uvozne dozvole podnesenima od 1. do 7. ožujka 2017. za podrazdoblje od 1. travnja do 30. lipnja 2017. manje su od raspoloživih količina. Stoga je potrebno odrediti količine za koje nisu podneseni zahtjevi i dodati ih količini utvrđenoj za sljedeće podrazdoblje kvote.

               (3)

               Kako bi se osigurala učinkovitost mjere, ova bi Uredba trebala stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Količine za koje nisu podneseni zahtjevi za uvozne dozvole u skladu s Uredbom (EZ) br. 1384/2007, koje je potrebno dodati podrazdoblju od 1. srpnja do 30. rujna 2017., navedene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. ožujka 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  Uredba Komisije (EZ) br. 1384/2007 od 26. studenoga 2007. o utvrđivanju detaljnih pravila za primjenu Uredbe Vijeća (EZ) br. 2398/96 o otvaranju i upravljanju određenim kvotama za uvoz u Zajednicu proizvoda od mesa peradi podrijetlom iz Izraela (SL L 309, 27.11.2007., str. 40.).

      PRILOG

                  Redni br.

                  Količine za koje nije podnesen zahtjev koje treba dodati količini raspoloživoj za podrazdoblje od 1. srpnja do 30. rujna 2017.
                  (u kg)

                  09.4091

                  280 000

                  09.4092

                  2 000 000


title: Provedbena uredba Komisije (EU) br. 764/2014 оd 11. srpnja 2014. o razvrstavanju određene robe u kombiniranu nomenklaturu

text:
               16.7.2014

               HR

               Službeni list Europske unije

               L 209/5

         PROVEDBENA UREDBA KOMISIJE (EU) br. 764/2014
   оd 11. srpnja 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Radi osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a u cilju primjene tarifa i drugih mjera u vezi s trgovinom robom.

               (3)

               U skladu s navedenim općim pravilima, robu opisanu u stupcu 1. tablice iz Priloga potrebno je razvrstati u odgovarajuću oznaku KN iz stupca 2., a na temelju razloga iz stupca 3. navedene tablice.

               (4)

               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije povezane s razvrstavanjem robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom, mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. srpnja 2014.

            Za Komisiju,

            u ime predsjednika,

         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).

      PRILOG

                  Opis robe

                  Razvrstavanje
                  (oznaka KN)

                  Obrazloženje

                  1.

                  2.

                  3.

                  Proizvod je u obliku bezbojnih kapsula ispunjenih žućkastim prahom, pripremljen za pojedinačnu prodaju u označenoj bočici od plastične mase s navojnim poklopcem koja sadržava 60 kapsula. Svaka kapsula sadržava sljedeće komponente:

                              —

                              glukozamin hidroklorid (300 mg)

                              —

                              kondroitin sulfat,

                              —

                              metil sulfonil metan,

                              —

                              male količine estera askorbinske kiseline (vitamin C).

                        Prema oznaci na proizvodu pojavljuje se kao dodatak hrani za ljudsku prehranu. Preporučena dnevna doza navedena na oznaci iznosi tri tablete dnevno.

                  2106 90 92

                  Razvrstavanje se utvrđuje općim pravilima 1 i 6 za tumačenje kombinirane nomenklature, dodatnom napomenom 5 uz poglavlje 21. i nazivom oznaka KN 2106, 2106 90 i 2106 90 92.
                  Uzimajući u obzir preporučenu dnevnu dozu navedenu na oznaci, proizvod nema jasno određena profilaktička ili terapeutska svojstva. Stoga se ne može razvrstati u tarifnu oznaku 3004 kao lijek.
                  Budući da je riječ o prehrambenom proizvodu u obliku odmjerenih doza koji je namijenjen upotrebi kao dodatak prehrani, ispunjeni su zahtjevi iz dodatne napomene 5 uz poglavlje 21.
                  Proizvod se stoga razvrstava u tarifni broj 2106 kao dodatak prehrani koji nije drugdje naveden ili uključen.


title: Provedbena uredba Komisije (EU) 2017/1918 оd 19. listopada 2017. o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole i zahtjevima za uvozna prava podnesenima od 1. do 7. listopada 2017. i o određivanju količina koje je potrebno dodati količini utvrđenoj za podrazdoblje od 1. travnja do 30. lipnja 2018. u okviru carinskih kvota koje su Uredbom (EZ) br. 616/2007 otvorene u sektoru mesa peradi

text:
               20.10.2017

               HR

               Službeni list Europske unije

               L 271/30

         PROVEDBENA UREDBA KOMISIJE (EU) 2017/1918
   оd 19. listopada 2017.
   o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole i zahtjevima za uvozna prava podnesenima od 1. do 7. listopada 2017. i o određivanju količina koje je potrebno dodati količini utvrđenoj za podrazdoblje od 1. travnja do 30. lipnja 2018. u okviru carinskih kvota koje su Uredbom (EZ) br. 616/2007 otvorene u sektoru mesa peradi
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188.,
   budući da:

               (1)

               Uredbom Komisije (EZ) br. 616/2007 (2) otvorene su godišnje carinske kvote za uvoz proizvoda iz sektora mesa peradi podrijetlom iz Brazila, Tajlanda i ostalih trećih zemalja.

               (2)

               Količine obuhvaćene zahtjevima za uvozne dozvole podnesenima od 1. do 7. listopada 2017. za podrazdoblje od 1. siječnja do 31. ožujka 2018. za neke kvote premašuju raspoložive količine. Stoga je potrebno odrediti u kojoj se mjeri uvozne dozvole mogu izdavati tako da se odredi koeficijent dodjele koji će se primjenjivati na količine za koje je podnesen zahtjev, izračunan u skladu s člankom 7. stavkom 2. Uredbe Komisije (EZ) br. 1301/2006 (3).

               (3)

               Količine obuhvaćene zahtjevima za uvozna prava podnesenima od 1. do 7. listopada 2017. za podrazdoblje od 1. siječnja do 31. ožujka 2018. za neke kvote premašuju raspoložive količine. Stoga je potrebno odrediti u kojoj se mjeri uvozna prava mogu izdavati tako da se odredi koeficijent dodjele koji će se primjenjivati na količine za koje je podnesen zahtjev, izračunan u skladu s člankom 6. stavkom 3. Uredbe Komisije (EZ) br. 1301/2006 u vezi s člankom 7. stavkom 2. Uredbe (EZ) br. 1301/2006.

               (4)

               Količine obuhvaćene zahtjevima za uvozne dozvole i zahtjevima za uvozna prava podnesenima od 1. do 7. listopada 2017. za podrazdoblje od 1. siječnja do 31. ožujka 2018. za neke su kvote manje od raspoloživih količina. Stoga je potrebno odrediti količine za koje nisu podneseni zahtjevi i dodati ih količini utvrđenoj za sljedeće podrazdoblje kvote.

               (5)

               Kako bi se osigurala učinkovitost mjere, ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   1.   Količine obuhvaćene zahtjevima za uvozne dozvole podnesenima u skladu s Uredbom (EZ) br. 616/2007 za podrazdoblje od 1. siječnja do 31. ožujka 2018. množe se s koeficijentom dodjele iz dijela A Priloga ovoj Uredbi.
   2.   Količine za koje nisu podneseni zahtjevi za uvozne dozvole u skladu s Uredbom (EZ) br. 616/2007, koje je potrebno dodati podrazdoblju od 1. travnja do 30. lipnja 2018., navedene su u dijelu A Priloga ovoj Uredbi.
   Članak 2.
   1.   Količine obuhvaćene zahtjevima za uvozna prava podnesenima u skladu s Uredbom (EZ) br. 616/2007 za podrazdoblje od 1. siječnja do 31. ožujka 2018. množe se s koeficijentom dodjele iz dijela B Priloga ovoj Uredbi.
   2.   Količine za koje nisu podneseni zahtjevi za uvozna prava u skladu s Uredbom (EZ) br. 616/2007, koje je potrebno dodati podrazdoblju od 1. travnja do 30. lipnja 2018., navedene su u dijelu B Priloga ovoj Uredbi.
   Članak 3.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. listopada 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  Uredba Komisije (EZ) br. 616/2007 od 4. lipnja 2007. o otvaranju i predviđanju upravljanja carinskim kvotama Zajednice u sektoru mesa peradi podrijetlom iz Brazila, Tajlanda i drugih trećih zemalja (SL L 142, 5.6.2007., str. 3.).

      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).

      PRILOG
      DIO A

                  Skupina br.

                  Redni broj

                  Koeficijent dodjele – zahtjevi podneseni za podrazdoblje od 1. siječnja do 31. ožujka 2018.
                  (%)

                  Količine za koje nije podnesen zahtjev koje treba dodati količini raspoloživoj za podrazdoblje od 1. travnja do 30. lipnja 2018.
                  (u kg)

                  1

                  09.4211

                  0,388838

                  —

                  2

                  09.4212

                  —

                  13 622 005

                  4A

                  09.4214

                  0,709344

                  —

                  09.4251

                  20,408202

                  —

                  09.4252

                  1,407574

                  —

                  6A

                  09.4216

                  0,270271

                  —

                  09.4260

                  0,297978

                  —

                  7

                  09.4217

                  —

                  47 043 200

                  8

                  09.4218

                  —

                  9 276 800

            DIO B

                  Skupina br.

                  Redni broj

                  Koeficijent dodjele – zahtjevi podneseni za podrazdoblje od 1. siječnja do 31. ožujka 2018.
                  (%)

                  Količine za koje nije podnesen zahtjev koje treba dodati količini raspoloživoj za podrazdoblje od 1. travnja do 30. lipnja 2018.
                  (u kg)

                  5A

                  09.4215

                  0,455581

                  —

                  09.4254

                  0,479158

                  —

                  09.4255

                  1,779372

                  —

                  09.4256

                  —

                  6 250 002


title: Provedbena uredba Komisije (EU) br. 1239/2014 оd 19. studenoga 2014. o izmjeni Provedbene uredbe (EU) br. 716/2013 o utvrđivanju pravila za primjenu Uredbe (EZ) br. 110/2008 Europskog parlamenta i Vijeća o definiciji, opisivanju, prezentiranju, označivanju i zaštiti zemljopisnih oznaka jakih alkoholnih pića

text:
               20.11.2014

               HR

               Službeni list Europske unije

               L 333/5

         PROVEDBENA UREDBA KOMISIJE (EU) br. 1239/2014
   оd 19. studenoga 2014.
   o izmjeni Provedbene uredbe (EU) br. 716/2013 o utvrđivanju pravila za primjenu Uredbe (EZ) br. 110/2008 Europskog parlamenta i Vijeća o definiciji, opisivanju, prezentiranju, označivanju i zaštiti zemljopisnih oznaka jakih alkoholnih pića
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 110/2008 Europskog parlamenta i Vijeća od 15. siječnja 2008. o definiciji, opisivanju, prezentiranju, označavanju i zaštiti zemljopisnih oznaka jakih alkoholnih pića (1), a posebno njezin članak 24. stavak 3. i članak 27.,
   budući da:

               (1)

               Člankom 20. Uredbe (EZ) br. 110/2008 zahtijeva se od država članica da Komisiji dostave tehničku dokumentaciju za svaku uobičajenu zemljopisnu oznaku. Kako bi se osigurala ujednačena provedba ove odredbe, potrebno je donijeti detaljna pravila u pogledu uporabe informacijskih sustava za prijenos te dokumentacije između država članica i Komisije.

               (2)

               U cilju učinkovitog upravljanja te uzimajući u obzir iskustvo u uporabi informacijskih sustava koje je Komisija uspostavila u prošlosti, trebala bi se primjenjivati opća načela utvrđena Uredbom Komisije (EZ) br. 792/2009 (2), koja se posebno odnose na potvrđivanje prava pristupa tijela ili osoba ovlaštenih za slanje obavijesti, vjerodostojnost, cjelovitost i čitljivost dokumenata tijekom vremena te zaštitu osobnih podataka.

               (3)

               Kao prvi korak k potpunoj standardizaciji Komisija je u okviru svojih unutarnjih radnih postupaka i u odnosima s tijelima koja su uključena u upravljanje zaštitom zemljopisnih oznaka jakih alkoholnih pića te u skladu s poglavljem III. Uredbe (EZ) br. 110/2008 razvila informacijske sustave kojima se omogućuje elektronička dostava tehničke dokumentacije za uobičajene zemljopisne oznake, kako je propisano člankom 20. Uredbe (EZ) br. 110/2008. Kako bi se osiguralo učinkovito upravljanje tom dokumentacijom, države članice trebale bi imati obvezu njezina prosljeđivanja uporabom raspoloživih informacijskih sustava.

               (4)

               U Provedbenoj uredbi Komisije (EU) br. 716/2013 (3), kojom se utvrđuju pravila za primjenu Uredbe (EZ) br. 110/2008, nije naveden način prosljeđivanja te tehničke dokumentacije te bi ju stoga trebalo na odgovarajući način izmijeniti.

               (5)

               Mjere utvrđene u ovoj Uredbi u skladu su s mišljenjem Odbora za jaka alkoholna pića,

         DONIJELA JE OVU UREDBU:
   Članak 1.
   Provedbena uredba (EU) br. 716/2013 mijenja se kako slijedi:

               1.

               Umeće se sljedeći članak 8.a:
               „Članak 8.a
               Dostavljanje i primitak tehničke dokumentacije za uobičajene zemljopisne oznake
               1.   Nadležna tijela država članica dostavljaju Komisiji tehničku dokumentaciju za uobičajene zemljopisne oznake iz članka 20. stavka 1. Uredbe (EZ) br. 110/2008 uporabom informacijskih sustava iz Priloga VI.
               Dokumentacija se smatra dostavljenom na dan kada ju je Komisija zaprimila.
               2.   Komisija nadležnim tijelima država članica potvrđuje primitak tehničke dokumentacije uporabom informacijskih sustava iz Priloga VI. Svakoj dokumentaciji Komisija dodjeljuje broj spisa.
               Potvrda o primitku obuhvaća barem sljedeće elemente:

                           (a)

                           broj spisa;

                           (b)

                           dotični naziv; i

                           (c)

                           datum primitka.

                     Komisija priopćava i stavlja na raspolaganje informacije i primjedbe u vezi s tehničkom dokumentacijom uporabom informacijskih sustava iz Priloga VI.
               3.   Članci 4., 5., 6., 7. i 8. Uredbe (EZ) br. 792/2009 primjenjuju se mutatis mutandis na priopćivanje i stavljanje na raspolaganje informacija iz stavaka 1. i 2.
               Obavješćivanje iz članka 4. stavka 2. točke (a) podtočke ii. Uredbe (EZ) br. 792/2009 izvršava se najkasnije 10 dana nakon početka primjene ove Uredbe.”

               2.

               Prilog VI. dodaje se u skladu s Prilogom ovoj Uredbi.

         Članak 2.
   Stupanje na snagu i primjena
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od 1. siječnja 2015.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. studenoga 2014.

            Za Komisiju

            Predsjednik

         Jean-Claude JUNCKER

      (1)  SL L 39, 13.2.2008., str. 16.

      (2)  Uredba Komisije (EZ) br. 792/2009 od 31. kolovoza 2009. o detaljnim pravilima u skladu s kojima države članice moraju Komisiji dostavljati podatke i dokumente pri provedbi zajedničke organizacije tržišta, sustava izravnih plaćanja, promidžbe poljoprivrednih proizvoda i režima koji se primjenjuju na najudaljenije regije i manje otoke u Egejskom moru (SL L 228, 1.9.2009., str. 3.).

      (3)  Provedbena uredba Komisije (EU) br. 716/2013 оd 25. srpnja 2013. o utvrđivanju pravila za primjenu Uredbe (EZ) br. 110/2008 Europskog parlamenta i Vijeća o definiciji, opisivanju, prezentiranju, označivanju i zaštiti zemljopisnih oznaka jakih alkoholnih pića (SL L 201, 26.7.2013., str. 21.).

      PRILOG

            „PRILOG VI.
            Informacijski sustavi iz članka 8.a
            Kako bi dobila upute o pristupu informacijskim sustavima koje je Komisija stavila na raspolaganje državama članicama te o njihovoj uporabi, nadležna tijela država članica moraju se obratiti Komisiji na sljedeću adresu:
            Zajednička adresa e-pošte: AGRI-EXT-HELPDESK@ec.europa.eu”


title: Provedbena uredba Komisije (EU) 2015/195 оd 5. veljače 2015. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Brocciu corse/Brocciu (ZOI))

text:
                  10.2.2015

                  HR

                  Službeni list Europske unije

                  L 33/6

         PROVEDBENA UREDBA KOMISIJE (EU) 2015/195
         оd 5. veljače 2015.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Brocciu corse/Brocciu (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Francuske za odobrenje izmjene specifikacije za zaštićenu oznaku izvornosti „Brocciu corse”/„Brocciu”, registriranu u skladu s Uredbom Komisije (EZ) br. 1107/96 (2) kako je izmijenjena Uredbom (EZ) br. 828/2003 (3).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije (4).

                     (3)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Brocciu corse”/„Brocciu” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 5. veljače 2015.

                  Za Komisiju,

                  u ime predsjednika,

               Phil HOGAN

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EZ) br. 1107/96 od 12. lipnja 1996. o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 (SL L 148, 21.6.1996., str. 1.).

            (3)  Uredba Komisije (EZ) br. 828/2003 od 14. svibnja 2003. o izmjeni u specifikacijama 16 naziva navedenih u Prilogu Uredbi (EZ) br. 1107/96 o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (Danablu, Monti Iblei, Lesbos, Beaufort, Salers, Reblochon ili Reblochon de Savoie, Laguiole, Mont d'Or ili Vacherin du Haut-Doubs, Comté, Roquefort, Epoisses de Bourgogne, Brocciu corse ili Brocciu, Sainte-Maure de Touraine, Ossau-Iraty, Dinde de Bresse, Huile essentielle de lavande de Haute-Provence) (SL L 120, 15.5.2003., str. 3.).

            (4)  SL C 316, 16.9.2014., str. 6.


title: Provedbena uredba Komisije (EU) 2017/1205 оd 5. srpnja 2017. o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 23. lipnja 2017. do 30. lipnja 2017. u okviru carinskih kvota koje su Provedbenom uredbom (EU) 2015/2081 otvorene za određene žitarice podrijetlom iz Ukrajine

text:
               6.7.2017

               HR

               Službeni list Europske unije

               L 173/13

         PROVEDBENA UREDBA KOMISIJE (EU) 2017/1205
   оd 5. srpnja 2017.
   o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 23. lipnja 2017. do 30. lipnja 2017. u okviru carinskih kvota koje su Provedbenom uredbom (EU) 2015/2081 otvorene za određene žitarice podrijetlom iz Ukrajine
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188. stavke 1. i 3.,
   budući da:

               (1)

               Provedbenom uredbom Komisije (EU) 2015/2081 (2) otvorene su carinske kvote za uvoz određenih žitarica podrijetlom iz Ukrajine.

               (2)

               Člankom 1. stavkom 1. Provedbene uredbe (EU) 2015/2081 utvrđuje se za razdoblje od 1. siječnja 2017. do 31. prosinca 2017. količina kvote rednog broja 09.4307 na 270 000 tona.

               (3)

               Količine obuhvaćene zahtjevima za uvozne dozvole podnesenima od 13 sati 23. lipnja 2017. do 30. lipnja 2017. u 13 sati prema briselskom vremenu za kvotu rednog broja 09.4307 premašuju raspoložive količine. Stoga je potrebno odrediti u kojoj se mjeri uvozne dozvole mogu izdavati tako da se odredi koeficijent dodjele koji će se primjenjivati na količine zatražene za predmetnu kvotu, izračunanu u skladu s člankom 7. stavkom 2. Uredbe Komisije (EZ) br. 1301/2006 (3).

               (4)

               Potrebno je obustaviti izdavanje uvoznih dozvola za carinsku kvotu rednog broja 09.4307 iz Provedbene uredbe (EU) 2015/2081 za tekuće razdoblje kvote.

               (5)

               Kako bi se osigurala učinkovitost mjere, ova bi Uredba trebala stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   1.   Količine obuhvaćene zahtjevima za uvozne dozvole u okviru kvote rednog broja 09.4307 iz Priloga Provedbenoj uredbi (EU) 2015/2081 podnesenima od 13 sati 23. lipnja 2017. do 30. lipnja 2017. u 13 sati prema briselskom vremenu množe se s koeficijentom dodjele od 56,118160 % za zahtjeve podnesene u okviru carinske kvote rednog broja 09.4307.
   2.   Podnošenje novih zahtjeva za uvozne dozvole u okviru carinske kvote rednog broja 09.4307 u skladu s Prilogom Provedbenoj uredbi (EU) 2015/2081 obustavlja se za tekuće razdoblje kvote od 30. lipnja 2017. u 13 sati prema briselskom vremenu.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. srpnja 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  Provedbena uredba Komisije (EU) 2015/2081 od 18. studenoga 2015. o otvaranju uvoznih carinskih kvota Unije za određene žitarice podrijetlom iz Ukrajine i upravljanju tim kvotama (SL L 302, 19.11.2015., str. 81.).

      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).


title: Provedbena uredba Komisije (EU) 2015/1851 оd 15. listopada 2015. o izmjeni Provedbene uredbe (EU) br. 948/2014 u pogledu ugovornog razdoblja skladištenja i iznosa potpore koja se dodjeljuje za privatno skladištenje obranog mlijeka u prahu

text:
               16.10.2015

               HR

               Službeni list Europske unije

               L 271/12

         PROVEDBENA UREDBA KOMISIJE (EU) 2015/1851
   оd 15. listopada 2015.
   o izmjeni Provedbene uredbe (EU) br. 948/2014 u pogledu ugovornog razdoblja skladištenja i iznosa potpore koja se dodjeljuje za privatno skladištenje obranog mlijeka u prahu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 18. stavak 2., članak 20. točke (c), (l) i (m) i članak 223. stavak 3. točku (c),
   uzimajući u obzir Uredbu Vijeća (EU) br. 1370/2013 od 16. prosinca 2013. o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda (2), a posebno njezin članak 4.,
   budući da:

               (1)

               Provedbenom uredbom Komisije (EU) br. 948/2014 (3) otvoreno je privatno skladištenje obranog mlijeka u prahu s obzirom na tešku tržišnu situaciju koja je uglavnom rezultat ruske zabrane uvoza mliječnih proizvoda iz Unije u Rusiju.

               (2)

               Nakon dodatnog smanjenja cijena za obrano mlijeko u prahu program privatnog skladištenja produljen je do 28. veljače 2015. Provedbenom uredbom Komisije (EU) br. 1337/2014 (4), do 30. rujna 2015. Provedbenom uredbom Komisije (EU) 2015/303 (5) te do 29. veljače 2016. Provedbenom uredbom Komisije (EU) 2015/1548 (6).

               (3)

               S obzirom na neprekinutu tendenciju pada cijena obranog mlijeka u prahu zbog znatne prekomjerne ponude mlijeka na unutarnjem tržištu i trajnih ograničenja u globalnoj potražnji, primjereno je osigurati dodatne mjere kako bi se, radi smanjenja pritiska na tržište, gospodarske subjekte potaknulo na skladištenje većih količina; stoga bi trebalo dodijeliti veće iznose potpore ako se na proizvode primjenjuje dulje ugovorno razdoblje skladištenja.

               (4)

               Međutim, kako bi se gospodarskim subjektima omogućila fleksibilnost u reagiranju na buduća kretanja tržišta, nakon najkraćeg razdoblja skladištenja od devet mjeseci trebalo bi omogućiti otpremanje tih proizvoda iz skladišta uz smanjenu stopu potpore.

               (5)

               Uzimajući u obzir trajanje produljenog ugovornog razdoblja skladištenja, trebalo bi prilagoditi predujam iz članka 31. Uredbe Komisije (EZ) br. 826/2008 (7).

               (6)

               U skladu s člankom 35. stavkom 3. Uredbe (EZ) br. 826/2008, a radi pomnog praćenja primjene mjere, primjereno je odrediti rok za podnošenje obavijesti predviđenih u članku 35. stavku 1. točki (a) te Uredbe.

               (7)

               Kako bi se ostvario neposredni učinak na tržište i pridonijelo stabilizaciji cijena, mjera predviđena ovom Uredbom trebala bi stupiti na snagu sljedećeg dana od dana objave.

               (8)

               Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Provedbena uredba (EU) br. 948/2014 mijenja se kako slijedi:

               1.

               Članak 4. zamjenjuje se sljedećim:
               „Članak 4.
               1.   Potpora za proizvode iz članka 1. utvrđuje se kako slijedi:

                           (a)

                           ako ugovorno razdoblje skladištenja traje od 90 do 210 dana, potpora iznosi:

                                       1.

                                       8,86 EUR po uskladištenoj toni za fiksne troškove skladištenja;

                                       2.

                                       0,16 EUR po toni po danu ugovornog skladištenja;

                           (b)

                           ako ugovorno razdoblje skladištenja traje 365 dana, potpora iznosi:

                                       1.

                                       8,86 EUR po uskladištenoj toni za fiksne troškove skladištenja;

                                       2.

                                       0,36 EUR po toni po danu ugovornog skladištenja.

                     Međutim, odstupajući od članka 34. stavka 6. Uredbe (EZ) br. 826/2008, ako se ugovorna količina može otpremiti nakon najkraćeg razdoblja skladištenja od 270 dana, iznosi potpore smanjuju se za 10 %.
               2.   Zahtjevi su valjani samo ako su u njima navedene stope potpore za koje se podnose.
               Ugovori koji se na temelju ove Uredbe sklope za razdoblje skladištenja od 90 do 210 dana ne mogu se izmijeniti u ugovore iz stavka 1. prvog podstavka točke (b).
               3.   Ugovorno skladištenje završava dan prije dana otpreme iz skladišta.”

               2.

               Umeće se sljedeći članak 4.a:
               „Članak 4.a
               Odstupanjem od članka 31. stavka 2. Uredbe (EZ) br. 826/2008, predujam za ugovore iz članka 4. stavka 1. prvog podstavka točke (b) ove Uredbe ne premašuje iznos potpore koji odgovara razdoblju skladištenja od 270 dana.”

               3.

               Članak 6. zamjenjuje se sljedećim:
               „Članak 6.
               Države članice dostavljaju Komisiji sljedeće podatke:

                           (a)

                           najkasnije svakog utorka za prethodni tjedan, i to zasebno za količine iz članka 4. stavka 1. prvog podstavka točaka (a) odnosno (b), količine za koje su sklopljeni ugovori te količine proizvoda za koje su podneseni zahtjevi za sklapanje ugovora, kako je propisano u članku 35. stavku 1. točki (a) Uredbe (EZ) br. 826/2008;

                           (b)

                           najkasnije na kraju svakog mjeseca za prethodni mjesec, podatke o zalihama koji se zahtijevaju u skladu s člankom 35. stavkom 1. točkom (b) Uredbe (EZ) br. 826/2008.”

         Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. listopada 2015.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  SL L 346, 20.12.2013., str. 12.

      (3)  Provedbena uredba Komisije (EU) br. 948/2014 оd 4. rujna 2014. o otvaranju privatnog skladištenja obranog mlijeka u prahu i utvrđivanju iznosa potpore unaprijed (SL L 265, 5.9.2014., str. 18.).

      (4)  Provedbena uredba Komisije (EU) br. 1337/2014 оd 16. prosinca 2014. o izmjeni provedbenih uredbi (EU) br. 947/2014 i (EU) br. 948/2014 u pogledu posljednjeg roka za podnošenje zahtjeva za potporu za privatno skladištenje za maslac i obrano mlijeko u prahu (SL L 360, 17.12.2014., str. 15.).

      (5)  Provedbena uredba Komisije (EU) 2015/303 оd 25. veljače 2015. o izmjeni provedbenih uredbi (EU) br. 947/2014 i (EU) br. 948/2014 u pogledu posljednjeg roka za podnošenje zahtjeva za potporu za privatno skladištenje maslaca i obranog mlijeka u prahu (SL L 55, 26.2.2015., str. 4.).

      (6)  Provedbena uredba Komisije (EU) 2015/1548 оd 17. rujna 2015. o izmjeni provedbenih uredbi (EU) br. 947/2014 i (EU) br. 948/2014 u pogledu posljednjeg roka za podnošenje zahtjeva za potporu za privatno skladištenje maslaca i obranog mlijeka u prahu (SL L 242, 18.9.2015., str. 26.).

      (7)  Uredba Komisije (EZ) br. 826/2008 od 20. kolovoza 2008. o utvrđivanju zajedničkih pravila za dodjelu potpore za privatno skladištenje određenih poljoprivrednih proizvoda (SL L 223, 21.8.2008., str. 3.).


title: Provedbena uredba (EU) br. 143/2010 Vijeća od 15. veljače 2010. o privremenom povlačenju posebnog dogovora o poticajima za održivi razvoj i dobro upravljanje koji je predviđen Uredbom (EZ) br. 732/2008 u odnosu na Demokratsku Socijalističku Republiku Šri Lanku

text:
               11/Sv. 82

               HR

               Službeni list Europske unije

               186

         32010R0143

               L 045/1

               SLUŽBENI LIST EUROPSKE UNIJE

         PROVEDBENA UREDBA (EU) br. 143/2010 VIJEĆA
   od 15. veljače 2010.
   o privremenom povlačenju posebnog dogovora o poticajima za održivi razvoj i dobro upravljanje koji je predviđen Uredbom (EZ) br. 732/2008 u odnosu na Demokratsku Socijalističku Republiku Šri Lanku
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   Uzimajući u obzir Uredbu Vijeća (EZ) br. 732/2008 od 22. srpnja 2008. o primjeni sustava općih carinskih povlastica za razdoblje od 1. siječnja 2009. do 31. prosinca 2011. (1), a posebno njegov članak 19. stavak 4.,
   uzimajući u obzir prijedlog Europske komisije,
   budući da:

               (1)

               Na temelju Uredbe (EZ) br. 732/2008, a posebno njezinog članka 9. i članka 10. stavka 6., Demokratska Socijalistička Republika Šri Lanka (dalje u tekstu: „Šri Lanka”) je korisnica posebnog dogovora o poticajima za održivi razvoj i dobro upravljanje dodijeljenima u okviru općeg sustava povlastica Europske unije.

               (2)

               Odlukom Komisije 2008/938/EZ (2) kojom se Šri Lanka uključuje na popis zemalja korisnica posebnog dogovora o poticajima za održivi razvoj i dobro upravljanje za razdoblje od 1. siječnja 2009. do 31. prosinca 2011., primijećeno je da je ispunjavanje propisanih kriterija za dogovor vezano uz tri konvencije o ljudskim pravima bilo predmet istrage pokrenute na temelju Uredbe Vijeća (EZ) br. 980/2005 od 27. lipnja 2005. o primjeni sustava općih carinskih povlastica (3).

               (3)

               U izvještajima, izjavama i informacijama Ujedinjenih naroda kao i u ostalim javno dostupnim izvještajima i informacijama iz drugih relevantnih izvora, uključujući nevladine organizacije, koji su na raspolaganju Europskoj komisiji (dalje u tekstu: „Komisija”), navedeno je da se nacionalno zakonodavstvo Šri Lanke u koje su ugrađeni Međunarodni sporazum o građanskim i političkim pravima, Konvencija protiv mučenja i drugog okrutnog, neljudskog ili ponižavajućeg postupanja ili kažnjavanja i Konvencija o pravima djeteta, ne provodi učinkovito. Tri spomenute konvencije navedene su kao konvencije o temeljnim ljudskim pravima u točkama 1., 5. i 6. Priloga III., dijela A, Uredbe (EZ) br. 732/2008.

               (4)

               Članak 15. stavak 2. Uredbe (EZ) br. 732/2008 predviđa privremeni opoziv posebnog dogovora o poticajima za održivi razvoj i dobro upravljanje dodijeljenim na temelju te Uredbe, posebno ako se nacionalno zakonodavstvo koje uključuje konvencije iz Priloga III. toj Uredbi, koje su potvrđene kao dio realizacije zahtjeva iz članka 8. stavaka 1. i 2. te Uredbe, ne provodi učinkovito.

               (5)

               Odlukom Komisije 2008/803/EZ (4), pokrenuta je istraga kako bi se utvrdilo „da li se učinkovito provodi nacionalno zakonodavstvo Demokratske Socijalističke Republike Šri Lanke u koje su ugrađeni Međunarodni sporazum o građanskim i političkim pravima, Konvencija protiv mučenja i drugog okrutnog, neljudskog ili ponižavajućeg postupanja ili kažnjavanja i Konvencija o pravima djeteta.”

               (6)

               Tijekom istrage Komisija je omogućila Šri Lanki svaku priliku za suradnju u istrazi, uključujući priliku da komentira sveobuhvatne rezultate stručnjaka kojima je Komisija povjerila da daju neovisnu pravnu procjenu pitanja pod istragom. Unatoč činjenici da se Šri Lanka odlučila na nesuradnju, ili nesudjelovanje, u istrazi, Komisija je zadržala redovni kontakt sa Šri Lankom kako bi omogućila Šri Lanki da Komisiji skrene pozornost na sve informacije značajne za istragu. Informacije dobivene u ovom kontekstu od Šri Lanke Komisija je u potpunosti uzela u obzir i one su doprinijele oblikovanju njezine procjene.

               (7)

               Komisija je 19. listopada 2009. odobrila izvještaj s rezultatima (dalje u tekstu: „Izvještaj”). U izvještaju se zaključuje da se nacionalno zakonodavstvo u koje su ugrađeni Međunarodni sporazum o građanskim i političkim pravima, Konvencija protiv mučenja i drugog okrutnog, neljudskog ili ponižavajućeg postupanja ili kažnjavanja i Konvencija o pravima djeteta ne provodi učinkovito.

               (8)

               Šri Lanka je dobila izvještaj koji sadrži nalaze istrage i podsjetilo ju se da ti nalazi predstavljaju osnovu na temelju koje Komisija namjerava odlučiti hoće li preporučiti privremeni opoziv posebnog dogovora o poticajima za održivi razvoj i dobro upravljanje. Šri Lanki je također odobreno razdoblje u kojem može uložiti prigovor na to pitanje ili posebno prigovor vezano uz Izvještaj.

               (9)

               Šri Lanka je Komisiji dostavila brojne primjedbe vezano uz predmet Izvještaja i vođenje istrage. Ove primjedbe su uključivale činjenice i nalaze za koje je Šri Lanka dobila mogućnost da ih komentira tijekom istrage, ali nije tako učinila. Komisija je, unatoč tome, primjedbe Šri Lanke pažljivo razmotrila, a posebno one koje su relevantne u kontekstu odluke o privremenom pozivu Ocjena Komisije, o kojoj je Šri Lanka obaviještena, dovela je do zaključka da niti jedan od argumenata ne bi u bitnome promijenio nalaze istrage.

               (10)

               Komisija je 17. studenoga 2009. podnijela izvještaj o nalazima istrage Odboru za opće povlastice, u skladu s člankom 19. stavkom 1. Uredbe (EZ) br. 732/2008.

               (11)

               S obzirom na gore navedeno, posebni dogovor o poticajima za održivi razvoj i dobro upravljanje treba privremeno opozvati za sve proizvode podrijetlom iz Šri Lanke, sve dok se ne odluči da razlozi koji opravdavaju privremeni opoziv više ne postoje.

               (12)

               Ova Uredba treba stupiti na snagu 6 mjeseci nakon donošenja, osim ako Vijeće, na prijedlog Komisije, odluči prije kraja tog roka da više ne postoje razlozi koji ga opravdavaju,

         DONIJELO JE OVU UREDBU:
   Članak 1.
   Posebni dogovor o poticajima za održivi razvoj i dobro upravljanje za proizvode podrijetlom iz Šri Lanke predviđen Uredbom (EZ) br. 732/2008 privremeno se opoziva.
   Članak 2.
   S obzirom na razdoblje primjene Uredbe (EZ) br. 732/2008, odlučujući kvalificiranom većinom, na prijedlog Komisije, Vijeće ponovno uspostavlja posebni dogovor o poticajima za proizvode podrijetlom iz Šri Lanke, ako razlozi koji opravdavaju privremeni opoziv više ne postoje.
   Članak 3.
   Ova Uredba stupa na snagu 6 mjeseci nakon donošenja, osim ako Vijeće, na prijedlog Komisije u skladu s člankom 19. stavkom 5. Uredbe (EZ) br. 732/2008, prije kraja tog roka odluči drukčije
   Članak 4.
   Ova se Uredba objavljuje u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. veljače 2010.

            Za Vijeće

            Predsjednik

         Á. GABILONDO

      (1)  SL L 211, 6.8.2008., str. 1.

      (2)  Odluka Komisije 2008/938/EZ od 9. prosinca 2008. o popisu zemalja korisnica koje ispunjavaju uvjete za posebni dogovor o poticajima za održivi razvoj i dobro upravljanje predviđen Uredbom Vijeća (EZ) br. 732/2008 o primjeni sustava općih carinskih povlastica za razdoblje od 1. siječnja 2009. do 31. prosinca 2011. (SL L 334, 12.12.2008., str. 90).

      (3)  SL L 169, 30.6.2005., str. 1.

      (4)  Odluka Komisije 2008/803/EZ od 14. listopada 2008. o pokretanju istrage na temelju članka 18. Stavka 2. Uredbe Vijeća (EZ) br. 980/2005 u odnosu na učinkovitu provedbu određenih konvencija o ljudskim pravima u Šri Lanki (SL L 277, 18.10.2008., str. 34.).


title: Provedbena uredba Komisije (EU) br. 809/2011 od 11. kolovoza 2011. o izmjeni Uredbe (EZ) br. 2074/2005 u pogledu dokumentacije koja se prilaže pri uvozu zamrznutih proizvoda ribarstva izravno s broda hladnjače  Tekst značajan za EGP

text:
               03/Sv. 65

               HR

               Službeni list Europske unije

               265

         32011R0809

               L 207/1

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 809/2011
   od 11. kolovoza 2011.
   o izmjeni Uredbe (EZ) br. 2074/2005 u pogledu dokumentacije koja se prilaže pri uvozu zamrznutih proizvoda ribarstva izravno s broda hladnjače
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (1), a posebno drugi stavak njezinog članka 9.,
   uzimajući u obzir Uredbu (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (2), a posebno drugi stavak njezinog članka 16.,
   budući da:

               (1)

               Uredbom (EZ) br. 853/2004 predviđa se, među ostalim, da poslovni subjekti u poslovanju s hranom koji uvoze proizvode životinjskog podrijetla iz trećih zemalja trebaju osigurati da se uvoz odvija samo uz ispunjenje zahtjeva članka 14. Uredbe (EZ) br. 854/2004.

               (2)

               Člankom 14. Uredbe (EZ) br. 854/2004 predviđeno je da dokument koji ispunjava određene zahtjeve treba pratiti pošiljke proizvoda životinjskog podrijetla kada se uvoze u Uniju. Međutim, člankom 15. stavkom 3. te Uredbe predviđeno je da u slučaju kada se proizvodi ribarstva, između ostalog, uvoze izravno s broda hladnjače, taj se dokument može zamijeniti dokumentom koji je potpisao kapetan.

               (3)

               Uredbom Komisije (EZ) br. 2074/2005 od 5. prosinca 2005. o utvrđivanju provedbenih mjera za određene proizvode na temelju Uredbe (EZ) br. 853/2004 Europskog parlamenta i Vijeća i za organizaciju službenih kontrola na temelju Uredbe (EZ) br. 854/2004 Europskog parlamenta i Vijeća i Uredbe (EZ) br. 882/2004 Europskog parlamenta i Vijeća, odstupanju od Uredbe (EZ) br. 852/2004 Europskog parlamenta i Vijeća i o izmjeni Uredbi (EZ) br. 853/2004 i (EZ) br. 854/2004 (3) utvrđuje se uzorak zdravstvenog certifikata, uključujući i onaj za uvoz proizvoda ribarstva, u njezinom Prilogu VI.

               (4)

               Države članice i organizacije dionika zahtijevaju od Komisije uspostavljanje uzorka dokumenta koji potpisuje kapetan radi usklađivanja traženih podataka i postupaka koji se primjenjuju pri uvozu zamrznutih proizvoda ribarstva u Uniju izravno s broda hladnjače.

               (5)

               Uzorak dokumenta koji potpisuje kapetan treba posebno upućivati na odredbe relevantne za postupanje s proizvodima ribarstva kako je utvrđeno u odjeljku VIII. Priloga III. Uredbi (EZ) br. 853/2004 na brodovima hladnjačama. Uzorak dokumenta također treba odgovarati elektronskom sustavu za izmjenu zdravstvenih certifikata i uvoznih dokumenata između nacionalnih državnih tijela za zdravstvena pitanja u vezi sa živim životinjama i proizvodima životinjskog podrijetla (TRACES).

               (6)

               Stoga je primjereno uspostaviti usklađeni uzorak dokumenta koji potpisuje kapetan pri uvozu proizvoda ribarstva u Uniju izravno s broda hladnjače. Uredbu (EZ) br. 2074/2005 treba na odgovarajući način izmijeniti.

               (7)

               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Uredba (EZ) br. 2074/2005 mijenja se kako slijedi:

               (1)

               Članak 6. zamjenjuje se sljedećim:
               „Članak 6.
               Uzorci zdravstvenih certifikata i dokumenata za uvoz određenih proizvoda životinjskog podrijetla u smislu Uredaba (EZ) br. 853/2004 i 854/2004
               1.   Uzorci zdravstvenih certifikata i dokumenata, kako je navedeno u članku 6. stavku 1. točki (d) Uredbe (EZ) br. 853/2004, koji se koriste pri uvozu proizvoda životinjskog podrijetla navedenih u Prilogu VI. ovoj Uredbi utvrđeni su u tom Prilogu.
               2.   Uzorak dokumenta koji potpisuje kapetan, koji može zamijeniti dokument zahtijevan na temelju članka 14. Uredbe (EZ) br. 854/2004 pri uvozu proizvoda ribarstva izravno s broda hladnjače, kako je predviđeno u članku 15. stavku 3. te Uredbe, određen je u Prilogu VI. ovoj Uredbi.”

               (2)

               Prilog VI. mijenja se u skladu s Prilogom ovoj Uredbi.

         Članak 2.
   Ova Uredba stupa na snagu dvadesetog dana od dana objave u Službenom listu Europske unije.

   Primjenjuje se od 1. travnja 2012.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. kolovoza 2011.

            Za Komisiju

            Predsjednik

         José Manuel BARROSO

      (1)  SL L 139, 30.4.2004., str. 55.

      (2)  SL L 139, 30.4.2004., str. 206.

      (3)  SL L 338, 22.12.2005., str. 27.

      PRILOG
      Prilog VI. Uredbi (EZ) br. 2074/2005 mijenja se kako slijedi:

                  (1)

                  Naziv Priloga VI. i odjeljaka od I. do VI. zamjenjuje se sljedećim:
                  „UZORCI ZDRAVSTVENIH CERTIFIKATA I DOKUMENATA ZA UVOZ ODREĐENIH PROIZVODA ŽIVOTINJSKOG PODRIJETLA

                  ODJELJAK I.

                     POGLAVLJE I.

                     ŽABLJI KRAKOVI I PUŽEVI

                  Zdravstveni certifikati kako su navedeni u članku 6. stavku 1. točki (d) Uredbe (EZ) br. 853/2004 za uvoz žabljih krakova i puževa u skladu su s uzorcima utvrđenim u dijelu A odnosno dijelu B Dodatka I. ovom Prilogu.

                     POGLAVLJE II.

                     ŽELATINA

                  Ne dovodeći u pitanje drugo specifično zakonodavstvo Unije, posebno zakonodavstvo o prijenosnim spongioformnim encefalitisima i hormonima, zdravstveni certifikati kako su navedeni u članku 6. stavku 1. točki (d) Uredbe (EZ) br. 853/2004 za uvoz želatine i sirovina za proizvodnju želatine u skladu su s uzorcima utvrđenim u dijelu A odnosno dijelu B Dodatka II. ovom Prilogu.

                     POGLAVLJE III.

                     KOLAGEN

                  Ne dovodeći u pitanje drugo specifično zakonodavstvo Unije, posebno zakonodavstvo o prijenosnim spongioformnim encefalitisima i hormonima, zdravstveni certifikati kako su navedeni u članku 6. stavku 1. točki (d) Uredbe (EZ) br. 853/2004 za uvoz kolagena i sirovina za proizvodnju kolagena u skladu su s uzorcima utvrđenim u dijelu A odnosno dijelu B Dodatka III. ovom Prilogu.

                     POGLAVLJE IV.

                     PROIZVODI RIBARSTVA

                  Zdravstveni certifikat kako je naveden u članku 6. stavku 1. točki (d) Uredbe (EZ) br. 853/2004 za uvoz proizvoda ribarstva u skladu je s uzorkom utvrđenim u Dodatku IV. ovom Prilogu.

                     POGLAVLJE V.

                     ŽIVI ŠKOLJKAŠI

                  Zdravstveni certifikat kako je naveden u članku 6. stavku 1. točki (d) Uredbe (EZ) br. 853/2004 za uvoz živih školjkaša u skladu je s uzorkom utvrđenim u Dodatku V. ovom Prilogu.

                     POGLAVLJE VI.

                     MED I OSTALI PČELARSKI PROIZVODI

                  Zdravstveni certifikat kako je naveden u članku 6. stavku 1. točki (d) Uredbe (EZ) br. 853/2004 za uvoz meda i ostalih pčelarskih proizvoda u skladu je s uzorkom utvrđenim u Dodatku VI. ovom Prilogu.
                  ODJELJAK II.

                     UZORAK DOKUMENTA KOJI POTPISUJE KAPETAN

                  Dokument koji potpisuje kapetan, koji može zamijeniti dokument zahtijevan u skladu s člankom 14. Uredbe (EZ) br. 854/2004 pri uvozu zamrznutih proizvoda ribarstva izravno s broda hladnjače, kako je predviđeno u članku 15. stavku 3. te Uredbe, u skladu je s uzorkom dokumenta utvrđenim u Dodatku VII. ovom Prilogu.”

                  (2)

                  Dodaje se sljedeći Dodatak VII.:

                     „Dodatak VII. Prilogu VI.

                        UZORAK DOKUMENTA KOJI POTPISUJE KAPETAN KOJI SE PRILAŽE PRI UVOZU ZAMRZNUTIH PROIZVODA RIBARSTVA IZRAVNO S BRODA HLADNJAČE U EUROPSKU UNIJU

                        ”